NAVODILA ZA DELO:

1. Preberi besedilo v učbeniku na straneh 90-93 (od naslova Industrijski izdelki iz Severne Evrope so zelo kakovostni do konca strani 93) **ali** besedilo v samostojnem delovnem zvezku na straneh 92-94 (od naslova Industrijski izdelki iz Severne Evrope so zelo kakovostni do konca strani 94). Oglej si tudi pripadajoče slikovno gradivo. Branje in ogled lahko večkrat ponoviš.
2. Reši vaji 40 in 41 v samostojnem delovnem zvezku, ki jih najdeš na straneh 95 in 96.
3. Preberi razlago novih pojmov in (ustno) odgovori na vprašanja v učbeniku na strani 93 **ali** v samostojnem delovnem zvezku na strani 96.
4. V zvezek prepiši povzetek snovi, ki ga najdeš na naslednjih straneh tega Wordovega dokumenta.

*\*\*\*\*\*\**

*• Če boš pri svojem delu naletel na težave ali se ti bo porodilo kakšno vprašanje, mi piši na moj elektronski naslov:* *martin.stinjek@os-sturje.si*

*• Na zgornji elektronski naslov mi lahko pošlješ tudi svoje rešitve ali zapišeš kakšno drugo geografsko vprašanje / zanimivost / misel ...*



*Povzetek snovi:*

**GOSPODARSTVO
(90-93)**

**1. Gozdarstvo:**

- Velika gozdnatost (gozd obsega kar 3/4 površja Finske in 2/3 Švedske).

**2. Rudarstvo in energetika:**

- Malo rud in energetskih virov.

- Izjema je Norveška, ki ima:

 \* črpališča nafte in zemeljskega plina v Severnem morju,

 \* številne hidroelektrarne,

 \* nekaj rudnega bogastva …

**3. Ribištvo:**

- Je zelo pomembna gospodarska panoga na Islandiji, Norveškem in Danskem.

- Njegove značilnosti so:

\* Uporaba sodobne opreme (“plavajoče tovarne”, sonarji …).

\* Ribje farme = posebni morski bazeni, ograjeni z mrežo, v katerih gojijo

 ribe (npr. trske - posušenim trskam pravijo polenovke).

**4. Kmetijstvo:**

- Neugodne razmere (zato prevladuje živinoreja).

- Izjema je Danska, ki ima moderno kmetijstvo in razvito tudi poljedelstvo. Za

 Dansko je zato značilen velik izvoz svinjskega mesa, mlečnih izdelkov, jajc …

**5. Industrija:**

- Izdelki vrhunske kvalitete (zahtevajo veliko znanja; »know-how« tehnologija):

\* Švedska (znani so njihovi avtomobili: Volvo, Saab, Scania; telefoni; železarstvo in jeklarstvo …),

\* Finska (precej lesne in papirne industrija; telefoni Nokia),

 \* Norveška (kemična in kovinska industrija),

 \* Danska (prehrambena industrija) …

- Pribaltske države so slabše gospodarsko razvite, a se hitro razvijajo.